als_Latn dik_Latn sag_Latn
Dëshira për t’u dukur sa më e bukur dhe seksi, i shtyn shumë stilistë të huaj që të propozojnë për çdo sezon modele të reja lingerish, që të mahnisin që në momentin e parë kur i shikon. Lingeri tejet sensuale mund të gjesh edhe në sirtarët e këngëtares së suksesshme Elvana Gjata. Pasi informohet online për tendencat më të fundit të tyre, ajo nuk ngurron që të blejë disa të tilla me kartën e saj të kreditit. Ngjyrat e preferuara për Elvanën janë e bardha dhe roza, që e bëjnë të duket sa më origjinale në çdo situatë ku ajo ndodhet. “Blerjet më të shpeshta i bëj përmes internetit dhe siti ku unë klikoj më shpesh është ai “Victoria’s Secret”. Shpeshherë shfrytëzoj udhëtimet e mia jashtë vendit, për të blerë të tjera modele që i shtohen koleksionit tim. Çdo gjë që ka lidhje me modën është e rëndësishme për mua dhe veshjet intime nuk bëjnë përjashtim nga ky rregull”, thotë me bindje këngëtarja.
Sensualiteti dhe provokimi përmes të brendshmeve është tashmë një sfidë e hapur edhe për Çiljeta Xhilagën. Imazhit të saj seksi nuk mund të mos i shtohen edhe veshjet intime të hatashme, që janë kryefjala e zgjedhjeve të saj për të qenë gjithnjë në qendër të vëmendjes. Materialet e mëndafshta janë të vetmit lloje që ekzistojnë në koleksionet e saj, ndërsa ngjyra që e bën për vete Çilin është e zeza. “Preferoj shumë markën italiane “Lormar” dhe blej shumë modele këtu në Tiranë, pasi këtu ka dyqane me ekskluzivitetin e kësaj firme lingerish. Thuajse çdo sezon blej modele të fundit, që kushtojnë deri në 50 euro dhe kur produkti është diçka që më pëlqen, nuk pendohem për paratë e shpenzuara”, shton Çiljeta Xhilaga.
Ndërsa këngëtarja kosovare Zanfina Ismaili tregohet më “dorëlëshuar” në momentin që shpenzon para për veshjet intime. “Chantelle”, “Emamo”, si dhe “Victoria’s Secret” janë tri markat e përhershme që ajo zgjedh, ndërsa nuk heq dorë nga ngjyra rozë. “Edhe kur lindin foshnjat, ngjyra pink simbolizon ato, por besoj se një veshje është më e rehatshme kur vjen në përputhje me karakterin dhe energjinë e njeriut. Unë kam shumë modele veshjesh intime, pasi jam vërtet e fiksuar pas tyre”, përfundon Ismaili.
Gazeta: Korrier
als_Latn als_Latn als_Latn als_Latn